同于秘丞賦瀑泉詩
作者：延壽
朝代：唐

paragraphs: 大禹不知鑿，來源亦自成。
包應憐衆白，聲合讓孤清。
遠勢曾吞海，飛流欲噴鯨。
靈槎如可泛，天際問歸程。
（二首均錄自光緒三十四年刊張美翊纂《奉化縣志》卷四。
前首又見《古今圖書集成·山川典》卷一一○。
）（按：二詩原署「周僧智覺」。
同書卷三三《方外傳》云：「周知覺，名延壽，錢塘王氏子。
周廣順二年住雪竇，吳越錢氏崇信之。
著宗鏡錄一百卷。
」原注：「康乾志」。
）。